Xirivella inicia els tràmits per a construir vivenda pública
28 de juny de 2024

L'Ajuntament de Xirivella aprova la sol·licitud d'adhesió al Pla Viu de la Generalitat Valenciana per a la construcció de vivenda pública en esta localitat de l'Horta Sud. Durant l'última sessió plenària s'ha aprovat la sol·licitud d'adhesió al Conveni Marc de Col·laboració per a l'impuls de promoció d'Habitatges de Protecció Pública (VPP) en sòl de les administracions locals, subscrit entre la Generalitat Valenciana i la Federació Valenciana de Municipis i Províncies.

Per a l'alcaldessa, Paqui Bartual, este tràmit “és un clar impuls d'este equip de govern per a afrontar la principal preocupació dels ciutadans, com són les dificultats d'accés a l'habitatge. Des de l'administració hem d'aplicar polítiques socials com esta mesura per a garantir un dret fonamental”.

A més, l'edil reconeix un doble repte ja que a causa de “un Pla General d'Ordenació Urbana (PGOU) tan antiquat, ens trobem davant una falta de sòl urbanitzable. Però estem treballant ja totes les possibilitats i modificacions pertinents del PGOU perquè aquests habitatges siguen una realitat”.

El primer pas ha sigut adherir al Pla i a continuació i, mentrestant, ja hem posat en marxa un estudi i anàlisi de les parcel·les de titularitat municipal disponibles que es puguen cedir a l’Entitat Valenciana d’Habitatge, (l'EVHA), la qual cosa comportarà preparar els tràmits i actualitzacions del PGOU perquè eixos possibles terrenys complisquen amb els requisits de sòl dotacional residencial com requereix esta convocatòria.

Per a Bartual, “és primordial implantar estes polítiques socials perquè tant, els joves, com les famílies amb majors dificultats puguen acollir a esta mena de solucions habitacionals del Pla Vive de la Generalitat Valenciana”.